Bavariya shahri markazida 22 iyul kuni otishma boshlab, 9 kishini o‘ldirgan o‘smir, "Myunxenlik mergan" deb atalayotgan, asli kelib chiqishi eronlik bo‘lgan 18 yoshli Ali Sunbuliy hujumga 1 yil davomida tayyorlangan. Bu haqda Bavariya yeri jinoyatchilikka qarshi kurash xizmati rahbari Robert Haymberger ma’lum qildi. "Jinoyatchi o‘z hujumini o‘tgan yilning yozida rejalashtira boshlagandi", degan u. Haymberger u hujum uyushtiradigan joyini o‘rgangani, lekin qurbonlar tasodifiy bo‘lganini aytgan. Myunxen shahridagi Olympia-Einkaufszentrum savdo markazidagi otishmadan keyin 9 kishi halok bo‘lib, 35 kishi jarohatlandi. Politsiya ma’lumotiga ko‘ra, jinoyatchi yolg‘iz harakatlanib, oxirida o‘z joniga qasd qilgan.